Golos

''For den sovjetiske filmen fra 1982, se Golos (film fra 1982)

Golos (russisk: Ассоциация некоммерческих организаций «В защиту прав избирателей „ГОЛОС“») er en russisk organisasjon som  arbeider for å fremme velgernes rettigheter og sivilsamfunn i Russland. Organisasjonen er i noen vestlige media beskrevet som den eneste uavhengige valgobservatøren i landet.«Et annerledes valg», NRK, 29. november 2007.«- Allerede rapportert om 2000 klager på valgfusk», Aftenposten, 4. mars 2012.

Golos er særlig opptatt av å overvåke valgavvikling i Russland. Gjennom regionale avdelinger arbeider organisasjonen for å avdekke påstått fusk, uregelmessigheter og maktmisbruk ved valgene.«Kreml svinger sverdet», Aftenposten, 26. oktober 2012. Organisasjonen melder selv at den er aktiv i 48 regioner.«About GOLOS», Golos.

Organisasjonen mottar økonomisk støtte fra utlandet, blant annet fra USA, og organisasjonen er på denne bakgrunn anklaget for å fremme utenlandsk innblanding i russisk politikk.«Golos proves to be American», Voice of Russia, 9. desember 2011. Golos anklager på sin side russiske myndigheter for å forfølge den.«Russiske observatører: - Våre nettsider ble angrepet», Aftenposten, 4. desember 2011.«Ny Putin-lov vil spion-stemple kritikere: – Vi møter brutal motstand», NRK, 22. oktober 2012.

Golos ledes av Lilija Sjibanova. På vegne av organisasjonen mottok hun i 2012  Andrej Sakharovs frihetspris fra Den norske Helsingforskomité.«Andrej Sakharovs Frihetspris 2012 tildeles foreningen GOLOS» , Den norske Helsingforskomité. I april 2013 ble Golos ilagt en bot på  rubler for å ha unnlatt å registrere seg som «utenlandsk agent», slik organisasjoner som mottar økonomisk støtte fra utlandet er forpliktet til etter russisk lov om ikke-statlige organisasjoner. Saken gjaldt prispengene for Andrej Sakharovs frihetspris. Golos meldte at saken vil bli anket.«Russisk aktivistgruppe fikk bot» , Adresseavisen, 25. april 2013.«Russia NGO law: Election watchdog Golos fined», BBC News, 25. april 2013.

Referanser

Eksterne lenker


Kategori:Russisk politikk
Kategori:Russiske organisasjoner